

**REPUBLIKA HRVATSKA**

**SPLITSKO-DALMATINSKA ŽUPANIJA**

           GRAD IMOTSKI

**Ante Starčevića 23**

**GRADONAČELNIK**

KLASA: 602-02/25-01/01

UR. BROJ: 2181-3-03/02-25-01

Imotski 29. kolovoza 2025.g.

Tel: 021/841-125 Fax: 021/841-409

E-mail: [gradonacelnik@imotski.hr](mailto:gradonacelnik@imotski.hr)

Na temelju članka 45. Statuta grada Imotskog ("Službeni glasnik Grada Imotskog", br. 2/09, 1/13, 4/13, 5/16 – pročišćeni tekst 2/17-ispravak – 3/18, 3/21) Gradonačelnik Grada Imotskog objavljuje

**JAVNI POZIV**

**ZA FINANCIJSKU POTPORU (SUFINANCIRANJE TROŠKOVA PRIJEVOZA) REDOVITIH UČENIKA SREDNJIH ŠKOLA ZA 2025/2026 ŠKOLSKU GODINU**

Grad Imotski poziva učenike srednjih škola i to Gimnazije dr. Mate Ujevića u Imotskom, Ekonomske škole u Imotskom, Obrtničko-industrijske škole u Imotskom i Tehničke škole u Imotskom koji imaju prebivalište ili boravište manje od pet kilometara do adrese u mjestu škole, i koji nisu stekli pravo na sufinanciranje troškova prijevoza sredstvima državnog proračuna za prijevoz autobusom, da se prijave za financijsku potporu (sufinanciranje troškova prijevoza) za 2025/2026 školsku godinu.

1. **Prijavu na Javni poziv mogu podnijeti:**

Učenici gore navedenih srednjih škola s prebivalištem na sljedećim područjima: Medvidovića Draga, Donji Vinjani, Glavina Gornja, Glavina Donja i Gornji Vinjani koja su prigradska naselja, odnosno područja od kojih i prema kojima će se vršiti javni prijevoz učenika.

Sufinanciranje troškova prijevoza učenika srednjih škola utvrđuje se za razdoblje od početka do kraja nastavne (školske) 2025/2026 godine u iznosu koji će biti određen sukladno raspoloživim proračunskim sredstvima, a izvršavat će se mjesečnim uplatama na račun prijevoznika kojeg odabere korisnik.

1. **Ostvarivanje prava na sufinanciranje i način plaćanja:**

* Sufinanciranje troškova prijevoza temeljem ovog Javnog poziva ostvaruje učenik pri kupnji mjesečne karte kod prijevoznika,
* Popis učenika koji ostvaruju pravo na sufinanciranje troškova prijevoza sukladno ovom Javnom pozivu obvezan je prilog uz račun koji izdaje prijevoznik svaki mjesec, a izrađuje se na osnovu izdanih propisanih potvrda i/ili popisa.
* Popis treba biti usklađen s popisom koji prijevoznik izrađuje za isplatu državne subvencije i treba sadržavati samo ove podatke:

- ime i prezime učenika,

- naziv škole i razred koji pohađa,

- adresu prebivališta ili boravišta i naziv grada/općine,

- relaciju (zonu) s brojem kilometara na kojoj se prevozi,

- punu cijenu mjesečne karte,

- broj dozvole za obavljanje javnog linijskog prijevoza.

1. **Objava Javnog poziva:**

Javni poziv objavljuje se na službenoj internatskoj stranici Grada Imotskog [www.imotski.hr](http://www.imotski.hr) a objava će biti oglašena i putem radiopostaje Radio Imotski.

1. **Prijava na Javni poziv:**
2. ispunjavanje obrasca za prijavu:

* obrazac za prijavu na Javni poziv dostupan je na internatskoj stranici Grada Imotskog [www.imotski.hr](http://www.imotski.hr)

1. potrebna prijavna dokumentacija:

* potvrda o prebivalištu ili preslika osobne iskaznice,
* ispunjena i ovjerena Potvrda 100% (u privitku obrasca) na osnovu koje prijevoznik izdaje pokaznu mjesečnu kartu. Ukoliko učenik mijenja prijevoznika, dužan je o tome obavijestiti dosadašnjeg prijevoznika kod kojeg je ostvarivao uslugu prijevoza, a u Grad Imotski dostaviti novu Potvrdu 100% ovjerenu od novog prijevoznika. Novi prijevoznik dužan je ispunjavati sve uvjete iz toč. II ovoj Javnog poziva i po istoj postupiti jer se u protivnom troškovi prijevoza neće refundirati.

1. dostava dokumentacije za prijavu:

* obrazac za prijavu na Javni poziv zajedno sa svom potrebnom dokumentacijom pod brojem 2. dostavlja se Gradu Imotskom **zaključno do 12. rujna 2025.g.** na jedan od tri sljedeća načina:

- predajom na protokol Grada Imotskog,

- predajom u tajništvo škole koje učenik pohađa, a tajništva po

okončanju Javnog poziva dokumentaciju dostavljaju Gradu Imotskom,

- na mail adresu: [ivica.zuzul@imotski.hr](mailto:ivica.zuzul@imotski.hr)

Zakašnjele prijave neće se razmatrati.

1. postupanje nakon prijave na Javni poziv:

* Po završetku roka za predaju prijava, kompletirat će se sva dokumentacija prikupljena s protokola Grada Imotskog i tajništva škola te ona predana elektroničkim putem nakon čega će se sastaviti zbirni popis učenika.
* Grad Imotski će obavijesti izabrane prijevoznike o zbirnom popisu učenika koji su predali urednu prijavu. Popis svih izdanih mjesečnih karti mora odgovarati zbirnom popisu učenika. Odabrani prijevoznik popis učenika kojima je izdao mjesečnu kartu (pokaz) prilaže uz račun, nakon čega Grad Imotski novčani iznos s računa isplaćuje na račun Prijevoznika.

**GRADONAČELNIK**

**Luka Kolovrat**